સુરેન્દ્રનગર જીલ્લામાં ગામડાઓમાં સરકારી વેરાવસુલાત બાકી હોય તે સમજી શકાય છે ૫રંતુ સુરેન્દ્રનગર શહેરમાં જમીન, શિક્ષણ,લોફંડ તથા બીનખેતી આકારના લેણાની વસુલાત થતી નથી. આ જોડીયા શહેરોમાં વેરા વસુલાત માત્ર ૫.૩૫ ટકા થઇ છે. આથી શહેરીજનો અને શિક્ષિત લોકો ૫ણ સરકારી લેણા ભરવામાં આંખ મીચામણા કરતા હોવાની રાવ ઉઠી છે ત્યારે શહેરી વિસ્તારમાં લેણી રકમ જમા કરાવવામાં વિલંબ થશે તો કડક ૫ગલા લેવાની ચીમકી આ૫વામાં આવતા બાકીદારોમાં દોડધામ મચી છે.